ปกติประจำเดือนมาวันที่10ของทุกๆเดือนแต่เดือนพฤศจิกาที่ผ่านมาประจำเดือนมาก่อนปกติคือมาตั้งแต่วันที่2เลยค่ะแล้วผ่านไปหนึ่งอาทิตย์ก็มีอะไรกับแฟนแล้วกินยาคุมฉุกเฉินไปถัดมาหนึ่งอาทิตย์เลือดก็มาอีกมาได้ประมาณ5วัน2วันถัดมาก็มีอะไรกับแฟนค่ะแล้วก็กินยาคุมฉุกเฉินถัดมาอีกหนึ่งอาทิตย์เลือดก็มาอีกค่ะมาตรงสิ้นเดือนพฤศจิกาพอดีตอนนี้ก็กำลังมาอยู่ค่ะอยากรู้ว่าใช่ประจำเดือนไหมแต่ถ้าไม่ใช่แล้วประจำเดือนจริงๆจะมาประมาณไหนคะคือเดือนพฤศจิกาเลือดมา3ครั้งแล้วค่ะอยากรู้ว่าเป็นเพราะอะไรด้วยค่ะทำไมเลือดถึงได้มาบ่อย
สวัสดีค่ะ หลังจากทานยาคุมฉุกเฉินไป 1 สัปดาห์ แล้วมีเลือดออกมา เลือดดังกล่าวน่าจะเป็นผลจากยาคุมฉุกเฉินได้ ไม่ใช่ประจำเดือนจริงๆ และหากได้ทานยาคุมฉุกเฉินไปอีกครั้ง แล้ว 1 สัปดาห์ถัดมา มีเลือดออกอีก ก็น่าจะเกิดจากผลของยาคุมฉุกเฉินเช่นกันการทานยาคุมฉุกเฉินไป 2 ครั้ง ในช่วงเวลาไล่เลี่ยกัน ย่อมทำให้การทำงานของรังไข่ผิดปกติ รวมถึงมีเลือดออกผิดปกติดังกล่าว และประจำเดือนก็อาจมาผิดปกติได้ ดังนั้น จึงไม่สามารถตอบได้ว่าประจำเดือนจะมาเมื่อไหร่แนะนำว่าหลังจากนี้ ไม่ควรทานยาคุมฉุกเฉินอีก แต่หากจะมีเพศสัมพันธ์ ควรใช้ถุงยางอนามัยไปก่อน และหลังจากนี้ ควรรอจนกว่าประจำเดือนจะมาเป็นปกติ แล้วจึงเริ่มหาวิธีคุมกำเนิดอื่นๆ ต่อไป เช่น ยาเม็ดคุมกำเนิด ยาฉีดคุมกำเนิด เป็นต้น